cyanic-selkie/wikianc huggingface dataset:
Հայաստան-ՆԱՏՕ հարաբերություններ
Հայաստան ՆԱՏՕ հարաբերություններ
ՆԱՏՕ-ի հետ Հայաստանի հարաբերությունները սկսվել են 1992 թ, երբ Հայաստանն անադամակցեց Հյուսիսանտլանտյան համագործակցության խորհրդին, որը 1997 թ վերանվանվեց ԵԱԳԽ-ի։ Այն միավորում է 50 երկիր, որից 28 հանդիսանում է ՆԱՏՕ-ի անդամ, իսկ 22՝ գործընկեր երկիր։ Խորհրդի նպատակն է քաղաքական և անվտանգության հարցերի վերաբերյալ կազմակերպել երկխոսություն և խորհրդատվություն։ Այնուհետև, այդ համագործակցությունն առավել ընդլայնվեց և խորացավ 1994 թ, երբ Հայաստանը միացավ ԳհԽ-ին։ /Ծրագիրը միավորում է 23 երկրի, որոնք ՆԱՏՕ-ի անդամ չեն։ Ծրագրի նպատակն է ամրապնդել կայունություն, խոչընդոտել անվտանգությանն ուղղված վտանգնների առաջացմանը, և նաև անվտանգության ոլորտում անդամ երկրների միջև ապահովել համագործակցություն/։ 2002 թ Հայաստանը միացավ ԳհԽ-ի Պլանավորման և վերանայման գործընթացին։ 2004 թ-ից հայկական ուժերը մասնակցում են դաշինքի կողմից իրականացվող խաղաղապահ առաքելություններին։ 2004 թ ամռանը Բրյուսելում ստեղծվեց Հայաստանի Հանրապետության ներկայացչություն։ ՆԱՏՕ-ի հետ հարաբերությունների զարգացման և խորացման գործում բավականաչափ կարևոր քայլ հանդիսացավ IPAP-ին Հայաստանի միանալը։ IPAP-ը ՆԱՏՕ-ին անդամակցությունից ցածր՝ հնարավոր ամենաբարձր մակարդակն է։ Այն առաջ է քաշվել 2002 թ նոյեմբերին։ Յուրաքանչյուր երկրի IPAP-ում պետք է հստակ կերպով շարադրված լինի համագործակցության նպատակները, տվյալ երկրի համար առաջնահերթ խնդիրները, ինչպես նաև նշվեն դրանց վերաբերյալ կատարվելիք գործողությունները։ Հայաստանն իր IPAP-ը ՆԱՏՕ-ի հետ համաձայնեցրել է 2005 թ դեկտեմբերի 16-ին։ Խոսելով IPAP կարևորության մասին՝ նախկին արտգործնախարար Վ.Օսկանյանը նշել է, որ դրանով Հայաստանը ՆԱՏՕ-ի հետ հարաբերություններում նոր էջ է բացում և IPAP-ը հանդիսանում է այդ հարաբերությունների զարգացման բազմակողմ հնարավորությունը։ Իսկ ահա Ա. Աղաբեկյան նկատել է, որ այս ծրագրին Հայաստանի միանալու հիմնական նպատակը անվտանգության մի այնպիսի համակարգի ստեղծումն է, որը կհամապատասխանի 21-րդ դարի պահանջներին։ Հայաստանի IPAP-ն ուղղված է ՆԱՏՕ-ի և Հայաստանի միջև երկխոսության ամրապնդմանը, ինչպես նաև Հայաստանում դեմոկրատական և ռազմական բարեփոխումներ իրականացման համար աջակցության տրամադրմանը։ Ծրագիրը շոշափում է հարցեր, որոնք վերաբերում են համագործակցության տարբեր ոլորտներին։
Փաստորեն, ստացվում է, որ այսօր Հայաստանը, ճիշտ է, Ռուսաստանի հետ համագործակցում է բազմաթիվ վեկտորներով, սակայն Հայաստանի ոչ մի ղեկավարություն երբեք էլ չի հրաժարվել Արևմուտքի հետ սերտ համագործակցությունից՝ որպես անվտանգության և տնտեսական զարգացման կարևոր գործոն։ Չնայած դրան, կան նաև այնպիսի մոտեցումներ, ըստ որոնց ռազմական անվտանգությունը կոմպլեմենտարություն չի ճանաչում, և որ պետք է լինել անվտանգության համակարգերից որևէ մեկում, որ ՆԱՏՕ-ի հետ հարաբերությունների զարգացումը հակասում է Ռուսաստանի հետ մեր համագործակցությանն ու ՀԱՊԿ-ին անդամագրմանը։ Իսկ ահա ԱԺ-ի պաշտպանության, ազգային անվտանգության և ներքին գործերի մշտական հանձնաժողովի նախագահ Հ. Կարապետյանը նշել է, որ Հայաստանը միմյանց չի հակադրում այդ երկու ռազմաքաղաքական դաշինքների հետ համագործակցությունը։ Նա նաև նկատել է, որ որոշակի վտանգ կա թե ՆԱՏՕ-ի, և թե ՀԱՊԿ-ի հետ համագործակցությունից։ Համաձայն նրա, ՆԱՏՕ-ի հետ համագործակցության վտանգը նրանում է, որ դաշինքի որոշ անդամ երկրներ, մասնավորապես՝ Թուրքիան և Ռումինիան, ակտիվորեն աջակցում են Ադրբեջանին։ Իսկ ինչ վերաբերում է ՀԱՊԿ-ին, ապա նա նկատում է, որ դա կապված է Ռուսաստանի հետ, քանի որ այդ երկիրը ռազմաքաղաքական ոլորտում ակտիվորեն համագործակցում է Ադրբեջանի հետ։ Ամփոփելով՝ նկատենք, որ ՆԱՏՕ-ի հետ հարաբերություններում Հայաստանը անկախությունից ի վեր լուրջ առաջընթաց է արձանագրել։ Սակայն պարզ է, որ խոսել ՆԱՏՕ-ին Հայաստանի անդամագրվելու մասին, դեռևս վաղ է։
Կատեգորիա:ՆԱՏՕ Կատեգորիա:Հայաստանի արտաքին հարաբերություններ
Կյանքի ամենահին հայտնի ձևեր
Երկրի վրա կյանքի ամենահին հայտնի ձևեր համարվում են միկրոօրգանիզմները՝ ցիանոբակտերիաները։ Համարվում է, որ նրանք կարող էին ծագել ավելի քան 3,77 միլիարդ տարի առաջ, հնարավոր է՝ 4,28 միլիարդ տարի առաջ։ Ենթադրվում է, որ նրանց ծագումը եղել է օվկիանոսների ձևավորումից հետո (4,41 միլիարդ տարի առաջ)  ։
Առաջին կենդանի ձևեր
Հնագույն ժամանակներում կյանքի գոյության մասին վկայում են բրածո մնացորդները։ Երկիր մոլորակը մոտ 4,54 միլիարդ տարեկան է։ Երկիր մոլորակի վրա կյանքի գոյության անհերքելի ապացույցները ոչ պակաս քան 3,5 միլիարդ տարեկան են։ Սակայն հայտնաբերվել են ապացույցներ, որ կյանքը գոյություն է ունեցել դեռ ավելի վաղ։
Դիոդոտոս I
Դիոդոտոս (Διόδοτος Α' ὁ Σωτήρ) (± մ.թ.ա. 285 – մ.թ.ա. 239), հունա-բակտրիական թագավորության առաջին տիրակալը։
Կյանքի ամենահին հայտնի ձևեր
Առաջին կենդանի ձևեր
2017 թվականին հաղորդվել է Կանադայի Քվեբեկ քաղաքում գտնվող, «Նուվվուագիտտուկ գոտու» տաք աղբյուրներում միկրոօրգանիզմների բրածո կառույցների հայտնաբերման մասին։ Ենթադրաբար, դրանք կարող են լինել 4,28 տարեկան  ։  Այդ փաստը վկայում է կենդանի օրգանիզմների՝ օվկիանոսների և Երկիր մոլորակի վերջնական ձևավորումից հետո առաջանալու մասին։
Դիոդոտոս I
Մինչ այդ Միջին Ասիայում Սելևկյանների եպարքոս։ Մոտ մ.թ.ա. 250-ին, երբ Սելևկյան Անտիոքոս Բ թագավորը պատերազմ է սկսել Պտղոմեոս Փիլոդելփոսի հետ, Դիոդոտոսը ապստամբել է և հռչակել Բակտրիայի անկախությունը։ Հիմնել է Հունա-Բակտրիական թագավորությունը և ընդաձակել իր տիրույթները մինչև Ինդոս գետը։ Առևտրական հարաբերություններ է հաստատել Հնդկաստանի հետ։ Մահից հետո նրան հաջորդել է որդին՝ Դիոդոտոս Երկրորդը։
Կյանքի ամենահին հայտնի ձևեր
Առաջին կենդանի ձևեր
2017 թվականի դեկտեմբերին, ԱՄՆ-ի գիտնականները, Ավստրալիայում հայտնաբերել են մանրադիտակային բրածոներ, որոնք 3,465 տարեկան էին    ։ Այդ բրածոները համարվում են հնագույն ժամանակներում Երկիր մոլորակի վրա կյանքի գոյության հավաստի ապացույցներից մեկը   ։
Ծանոթագրություն
<references group="" responsive="1"> Կատեգորիա:Էվոլյուցիա Կատեգորիա:Էվոլյուցիոն կենսաբանություն Կատեգորիա:Կենսաբանական էվոլյուցիա Կատեգորիա:Կյանքի ծագում Կատեգորիա:Հնէաբանություն
Բուրսվիլ
Բուրսվիլ (Bourseville), համայնք Ֆրանսիայի Պիկարդիա մարզի Սոմ գավառում ։
Աշխարհագրություն
Գտնվում է Փարիզ քաղաքից 155 կմ հյուսիս-արևմուտք, Ամյեն քաղաքից 60 կմ արևմուտք։
Տնտեսություն
2010 թվականին ուներ 485 աշխատունակ (15-64 տարեկան) բնակիչ, որոնցից ակտիվ էին 341-ը, իսկ ոչ ակտիվները` 144։ Ակտիվության ցուցանիշը կազմում է 70,3 %։ 341 աշխատունակ մարդկանցից աշխատել է 294 անձ (159 տղամարդ և 135 կին)։ Գործազուրկ են եղել 47 անձ (21 տղամարդ և 26 կին)։ 144 անաշխատունակներից 31-ը եղել են աշակերտներ կամ ուսանողներ, 76-ը` թոշակառուներ, իսկ 37-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ջերարդ Կոյպեր
Ջերարդ Պետեր Կոյպեր (Gerard Kuiper, ), նիդերլանդական և ամերիկյան (1933 թվականից) աստղագետ։ 1935-ից 1937 թվականները աշխատել է Հարվարդի աստղադիտարանում. Հայտնաբերել է Ուրանի արբանյակ - Միրանդան (1948), Նեպտունի արբանյակ - Ներեիդան (1949), ածխաթթու գազ Մարսի մթնոլորտում, Սատուրնի արբանյակ Տիտանի մթնոլորտը։ Հայտնի է նույնպես Պլուտոնի տրամագծի գտնելու փորձերով, համեմատելով նրա աստղադիտակով ստացված պատկերը արհեստական դիսկերի հետ։ Կազմել է Լուսնի մի քանի մանրակրկիտ լուսանկարների ատլասներ։ Գտել է բազմաթիվ կրկնակի աստղեր և Սպիտակ թզուկներ։ Նրա անունով է կոչվում քարե և սառցե մարմինների գոտին որը գտնվում է Նեպտունի ողեծրից հետո։ Չնայած այն փաստին, որ նա ապացուցում էր, որ այդպիսի գոտու առկայությունը հնարավոր չէ, նրա մահից հետո 1980 թ. ուրուգվայցի աստղագետ Խուլիո Անխել Ֆերնանդեսը գոտու հայտնաբերումից հետո, անվանեց այն Կոյպերի պատվին։ Կոյպերի պատվին անվանված են նույնպես աստերոիդ (1776 Կոյպեր) և Լուսնի, Մարսի և Մերկուրիի վրա խառնարաններ։
Կոյպերի մրցանակ
Ամեն տարի Ամերիկյան աստղագիտական միության մոլորակային գիտությունների բաժինը հանձնում է Կոյպերի մրցանակը մոլորակագիտության բնագավառում զգալի ներդրման համար։
Կարլ Փերքինս
Կարլ Լի Փերքինս (Carl Perkins, ), ամերիկացի երգիչ, կոմպոզիտոր, 1950-ականների կեսերին ռոքաբիլլի ժանրի հիմնադիրներից մեկը։
Փերքինսն առավել հայտնի էր իր ռոքնռոլ ժանրի ձայնագրություններով Մեմֆիսի Sun Records-ի համար, ամենահայտնին «Blue Suede Shoes»-ն է (1956 թվական)։ Նույն ժանրում ձայնագրվել են նաև «Gone Gone Gone», «Matchbox», «Honey Don't», «Everybody's Trying to Be My Baby», «Glad All Over»: 1960-ականների կեսերին Փերքինսը սկսել է ստեղծագործել քանթրի ոճով։։ Երգիչը ռոքնռոլին է վերադարձել 1980-ականներին։
Վաղ տարիներ
Շաբաթ երեկոյան Կարլը հոր հետ լսում էր «Grand Ole Opry» ռադիոհաղորդումները Ռոյ Էկաֆի հետ և նրանց տպավորությամբ ծնողներին խնդրել էր կիթառ գնել իրեն ։ Բայց քանի որ նրանք չէին կարող իրենց թույլ տալ գործիք գնել, Կարլի հայրը կիթառ էր պատրաստել սիգարի տուփի և ցախավելի օգնությամբ։ Բարեբախտաբար, հարևանն իր հորը վաճառեց Ջին Օթրիի մաշված կիթառը։ Փերքինսը չէր կարող իրեն թույլ տալ նոր լարեր, և երբ դրանք պատռվեցին, նա ստիպված էր ամրացնել դրանք։ Հանգույցները կտրում էին նրա մատները, երբ նա անցնում էր մեկ այլ նոտայի, ուստի նա սկսեց ծռել նոտաները՝ բախվելով կապույտ նոտայի նման մի բանի ։ Նա ինքն էր ստեղծում երգեր, որոնք արտացոլում էին այս բոլոր երաժշտական ուղղությունները։ Հետագայում Կարլ Փերքինսը սովորեցրեց իր ավագ եղբորը՝ Ջեյին, նվագակցել իրեն կիթառի վրա։ Նրանք երկուսն էլ թողել են դպրոցը ութերորդ դասարանից հետո՝ ընտանիքին օգնելու համար։
1947 թվականի հունվարին Կարլի ընտանիքը տեղափոխվեց Մեդիսոն շրջան։ Այնտեղ Կարլը գրել է իր առաջին հիթը՝ «Movie Magg»-ը, որը, սակայն, ժողովրդականություն չի վայելել վարչաշրջանից դուրս։
Երաժշտական կարիերան Կարլ Փերքինսը և նրա եղբայր Ջեյը սկսել են 1946 թվականին (այն ժամանակ Կարլը ընդամենը 14 տարեկան էր)։  Նրանք ելույթ են ունեցել Ջեքսոնից ոչ հեռու գտնվող «Cotton Ball» և «Sand Ditch» պանդոկներում։ Ավելի ուշ նրանց են միացել նաև կրտսեր եղբայր Քլեյթոնը, ով նվագում էր կոնտրաբաս։ 1940-ականների վերջին Փերքինս եղբայրները Ջեքսոնի ամենահայտնի խումբն էին։
1953 թվականի հունվարին Կարլ Փերքինսն ամուսնացել է Վալդա Քրայդերի հետ, ում հետ ծանոթ էր մի քանի տարի։ Կինը համոզել էր Կարլին իր ամբողջ ժամանակը նվիրել պանդոկներում նվագելուն (նախկինում Փերքինսը դա անում էր բացառապես երեկոյան ժամերին՝ աշխատելով բամբակի հավաքման, ներքնակների արտադրության գործարանում և մարտկոցների գործարանում)։ Հետագայում խմբին միացել է թմբկահար Վ. Ս. Հոլանդը։ Հոլանդը նախկինում երաժիշտ աշխատելու փորձ չէր ունեցել, սակայն ռիթմի լավ զգացողությամբ էր օժտված ։
Ռոքնռոլի տարիներ
1954 թվականի հուլիսին Կարլը և Վալդան ռադիոյով լսեցին Էլվիս Պրեսլիի «Blue Moon of Kentucky» երգը։ Կատարման ոճը մոտ էր Կարլ Փերքինսի ոճին։ Նա հասկացավ, որ իր ապագան Մեմֆիսում է, որտեղ նա գնացել է 1954 թվականի աշնանը։ Մեմֆիսի Sun Records ստուդիայում ձայնագրվել են Փերքինսի առաջին, դասական դարձած ռոքնռոլ սինգլները՝ սկսած «Blue Suede Shoes»-ից (1956 թվական)։ 1958 թվականին Փերքինսը տեղափոխվել է Columbia Records։ Նոր լեյբլում ձայնագրվել են «Jive After Five», «Levi Jacket», «Pop, Let Me Have the Car», «Pink Pedal Pushers» և այլն։
Քանթրիի տարիներ
1960-ականների կեսերին Փերքինսը հետաքրքրվեց քանթրի ոճով, որից, ըստ էության, սկսել է իր ստեղծագործական ուղին։ Այդ ժամանակ նա փոխեց լեյբլը և ձայնագրվեց սկզբում Decca Records-ում, այնուհետև կարճ ժամանակով Dollie Records-ում, իսկ հետո վերադարձավ Columbia Records։  Ջոնի Քեշի հրավերով Փերքինսը սկսել էր մասնակցել նրա շրջագայություններին։ Տվյալ պահին նա ունեցավ հարաբերական հաջողություն քանթրի երաժշտության շրջանակներում։ 1973 թվականին Փերքինսը տեղափոխվել է Mercury լեյբլ։
Կիթառի ոճ
Որպես կիթառահար` Փերքինսն օգտագործել է ֆինգերփիքինգ` ձեռքի ափի խլացում, արպեջո, բաց լարերի շահավետ օգտագործում, միայնակ և կրկնակի լարերի թեքում, քրոմատիզմ, քանթրի և բլյուզ անցումներ, ինչպես նաև տրիտոն և այլ տոնային անցումներ (կարճ արտահայտություններ, որոնք ներառում են նոտաներ այլ ստեղներից և շարժվում են տրամաբանորեն, հաճախ սիմետրիկ նախշերով) ։ Ակորդների հարուստ բառարանը, ներառյալ վեցերորդ և տասներեքերորդ ակորդները, իններորդ և լրացուցիչ ինը ակորդները, ինչպես նաև դադարները, հայտնվում են ռիթմիկ մասերում և մենակատարողական հաատվածներում։ Սինկոպացիայի ազատ օգտագործումը, ակորդի սպասումը (ակորդի փոփոխությունը մյուս խաղացողներից առաջ, հաճախ ութերորդ նոտայի վրա) և խաչաձև նվագարկումը (երեք ութերորդ նոտաների օրինաչափության կրկնությունը, որպեսզի շեշտը տարբեր կերպ ընկնի բարձրացող կամ իջնող ռիթմի վրա) նույնպես նրա հնարքներից էին ։
Ժառանգություն
Փերքինսը, գրող Դեյվիդ ՄաքԳիի հետ համատեղ, գրել է իր ինքնակենսագրությունը՝ «Go, Cat, Go»-ն, որը հրատարակվել է 1996 թվականին։  Սանտա Մոնիկայու մ տեղակայված Fastlane Entertainment պրոդյուսերական ընկերությունը հայտարարել էր կենսագրական ֆիլմի ստեղծման ծրագրերի մասին, որը նախատեսվում էր թողարկել 2009 թվականին։
2004 թվականին Rolling Stone ամսագիրը Փերքինսին դասել է 99-րդ տեղը՝ բոլոր ժամանակների 100 մեծագույն արտիստների ցանկում ։
«Blue Suede Shoes»-ի նրա տարբերակը 2006 թվականին ներառվել է Կոնգրեսի գրադարանի գրառումների ազգային գրանցամատյանում՝ Գրառումների պահպանման ազգային խորհրդի կողմից ։
Նրա երգերը դեռևս պատկանում են Փերքինս ընտանիքին ։
«George Thorogood and the Destroyers»-ը ձայնագրել է Փերքինսի«Dixie Fried» երգի իր տարբերակը 1985 թվականի «Maverick» ալբոմում։ «The Kentucky Headhunters»-ը նույնպես ձայնագրել է իր տարբերակը, ինչպես արել էր Քեիթ դե Գրութը իր 1968 թվականի «No Introduction Necessary» ալբոմում՝ Ջիմի Փեյջը սոլո կիթառի վրա, իսկ Ջոն Փոլ Ջոնսը՝ բաս կիթառի վրա ։
Արտաքին հղումներ
Կատեգորիա:1932 ծնունդներ Կատեգորիա:1998 մահեր Կատեգորիա:20-րդ դարի ամերիկացի երգիչներ Կատեգորիա:«Գրեմմի» մրցանակի դափնեկիրներ Կատեգորիա:Ամերիկացի ռոք կիթառահարներ
Ցիմլյանսկի շրջանային գավառագիտական թանգարան
Ցիմլյանսկի շրջանային գավառագիտական թանգարան (Цимлянский районный краеведческий музей), թանգարան Ռուսաստանի Դաշնության Ռոստովի մարզի Ցիմլյանսկ քաղաքում։
Պատմություն
Թանգարանը հիմնադրվել է 1998 թվականի փետրվարի 16-ին ։ Ստեղծման սկզբնական շրջանում թանգարանը հավաքել է Ցիմլյանսկի շրջանի մարտական և աշխատանքային փառքի վերաբերյալ նյութեր։ Ներկայումս ֆոնդները համալրելիս հատուկ ուշադրություն է դարձվում հնագիտական հուշարձաններին և այն ցուցանմուշներին, որոնք ներկայացնում են Ցիմլյանսկայա ստանիցայի պատմությունը, արտացոլում են տեղի բնակչության կենցաղն ու բարքերը։
Թանգարանային բոլոր նմուշները միավորված են վեց հավաքածուներում` «Հնագիտություն», «Իրեղեն աղբյուրներ» (մետաղյա, փայտե, ապակե, խեցեղեն, կտորե, քարե, պլաստմասսայե իրեր, կենդանաբանական և բուսաբանական նյութեր, մարդաբանական հավաքածուներ), «Կերպարվեստային աղբյուրներ» (գեղանկարչություն, գրաֆիկա, սրբապատկերներ, քանդակ), «Դրամագիտություն» (մետաղադրամներ, շքանշաններ, մեդալներ, ժետոններ, նշաններ, պաստառներ, գանձեր, նամականիշեր, թղթե փողեր), «Զենք» (սառը և հրազենային), «Գրավոր աղբյուրներ» (ձեռագիր և տպագիր փաստաթղթեր, հազվագյուտ գրքեր, լուսանկարներ, բացիկներ)։
2017 թվականի սկզբի դրությամբ թանգարանային ֆոնդը բաղկացած էր 5437 թանգարանային առարկաներից, որոնք արտացոլում են Ցիմլյանսկայա ստանիցայի, Ցիմլյանսկ քաղաքի, Ցիմլյանսկի հէկի ստեղծման պատմությունը, Մեծ տափաստանի էվոլյուցիան։
Ամեն տարի թանգարանն ընդունում է ավելի քան 9 հազար այցելուի  ։
Թանգարանը մասնակցում է ամենամյա «Թանգարանային գիշեր» միջոցառմանը, նաև այնտեղ պարբերաբար կազմակերպվում են տարբեր ցուցահանդեսներ   ։
Հասցե
Թանգարանի հասցեն` Ռոստովի մարզ, ք. Ցիմլյանսկ, Չեխովի փող., տուն 15։
Հղումներ
Կատեգորիա:Ռոստովի մարզի թանգարաններ Կատեգորիա:Թանգարաններ այբբենական կարգով
Լյուդմիլա Նարուսովա
2002 թվականի հոկտեմբերի 8-ից Տիվայից Ռուսաստանի Դաշնության Դաշնային Ժողովի Դաշնության Խորհուրդ։ 1996 թվականից մինչև 1999 թվականը եղել է Ռուսաստանի Դաշնության պետական դումայի պատգամավոր։ Ռուսաստանի հրեական վեհաժողով հասարակական խորհրդի անդամ ։ Սանկտ Պետերբուրգի քաղաքապետ Անատոլի Սոբչակի այրին և Քսենյա Սոբչակի մայրը։
Կենսագրություն
Լյուդմիլա Նարուսովան ծնվել է 1951 թվականի մայիսի 2-ին Բրյանսկում։ Հայրը՝ Բորիս Նարուսովը (1923-2008), հրեա, ունեցել է կրտսեր լեյտենանտի կոչում, աշխատել է կոմսոմոլի ռազմական մասում, Մշակույթի տան տնօրեն, հետագայում ավարտել է պատմաբան և դեֆեկտոլոգիական ֆակուլտետները և Բրյանսկում դարձել խուլերի համար դպրոցի տնօրեն։
Մայրը՝ Վալենտինա Նարուսովան (ի ծնե՝ Խլեբոսոլովա), աշխատել է Բրյանսկի «Հոկտեմբեր» կինոթատրոնում որպես ադմինիստրատոր, իսկ հետո՝ տնօրեն։ Լյուդմիլան ունի Լարիսա անունով ավագ քույր ։
1974 թվականին ավարտել է Սանկտ Պետերբուրգի պետական համալսարանի պատմության ֆակուլտետը։ 1974 թվականից համարվում է ԽՍՀՄ գիտությունների ակադեմիայի ԽՍՀՄ պատմության ինստիտուտի Լենինգրադյան բաժանմունքի ասպիրանտ։ Պատմության գիտությունների թեկնածու (1980)։
1978 թվականին դասավանդել է Սանկտ Պետերբուրգի պետական համալսարանում, եղել է Ա. Ա. Ժդանովի անվան Սանկտ Պետերբուրգի պետական համալսարանի հրատարակչության և տպարանի խմբագրության հասարակա-քաղաքական խմբագիր։ Աշխատել է գրադարանում։
1980 թվականից Անատոլի Սոբչակի կինը։ 1981 թվականից, պատմության ամբիոնի օգնական, ավագ դասավանդող, դոցենտ։
Արտաքին հղումներ
Կատեգորիա:Ռուսաստանի քաղաքական գործիչներ Կատեգորիա:Սանկտ Պետերբուրգի պետական համալսարանի շրջանավարտներ Կատեգորիա:Քաղաքական գործիչների ամուսիններ Կատեգորիա:Ռուս կին քաղաքական գործիչներ Կատեգորիա:Սանկտ Պետերբուրգի պետական համալսարանի դասախոսներ Կատեգորիա:20-րդ դարի կին քաղաքական գործիչներ Կատեգորիա:Ռուս հեռուստաանձինք Կատեգորիա:Ռուսաստանի պետական դումայի անդամներ Կատեգորիա:Ռուս պատմաբաններ Կատեգորիա:Պատմական գիտությունների թեկնածուներ Կատեգորիա:Ռուսաստանի հրեաներ Կատեգորիա:Ռուս հաղորդավարներ Կատեգորիա:Ռուս լրագրողներ Կատեգորիա:Խորհրդային խմբագիրներ Կատեգորիա:Խորհրդային պատմաբաններ Կատեգորիա:20-րդ դարի խմբագիրներ Կատեգորիա:20-րդ դարի պատմաբաններ Կատեգորիա:21-րդ դարի խմբագիրներ Կատեգորիա:21-րդ դարի պատմաբաններ Կատեգորիա:Քաղաքական ընտանիքներ Կատեգորիա:Մոսկվայի 850-ամյակի հուշամեդալով պարգևատրվածներ
Դիմիտրով (այլ կիրառումներ)
Դիմիտրով, կարող է վերաբերել՝
Ալեքսանդրապոլի գավառ
Ալեքսանդրապոլի գավառ, վարաքաղաքական միավոր Ռուսական կայսրության կազմում։ 1840-1846 թվականներին մտել է Վրացա-Իմերեթական, 1846-1849 թվականներին՝ Թիֆլիսի, 1849-1918՝ Երևանի նահանգի կազմում։ Գավառի կենտրոնը Ալեքսանդրապոլ քաղաքն էր։
Ալեքսանդրապոլի գավառը հարավում սահմանակցում է Երևանի նահանգի Նոր Բայազետի և Էջմիածնի գավառներին։ Արևմուտքում՝ Ախուրյան գետի երկայնքով, անցնում էր սահմանը Կարսի մարզի հետ, իսկ հյուսիսում Թիֆլիսի նահանգն էր։ Ծայր արևելքում գավառը սահմանակցում էր Ելիզավետպոլի նահանգին։
Պատմություն
Գավառը կազմվել է 1840 թվականին։ Այդ ժամանակ ամբողջ Անդրկովկասը բաժանված էր երկու վարչաքաղաքական միավորի՝ Վրացա-Իմերեթական նահանգ և Կասպիական մարզ։ 1846 թվականին Անդրկովկասում տեղի են ունենում վարչական փոփոխություններ, և ստեղծվում են Թիֆլիսի, Քութայիսի, Շամախիի ու Դերբենդի նահանգները։
1849 թվականին կայսերական հատուկ հրովարտակով կազմվում է Երևանի նահանգը։ Այն ներառում էր 1840 թվականին լուծարված Հայկական մարզի տարածքը և Ալեքսանդրապոլի գավառը՝ հանդիսանալով ժամանակակից Հայաստանի Հանրապետության հիմքը։
Ալեքսանդրապոլի գավառը տարածքային որոշ փոփոխություններ կրել է 1870 թվականին։ 1918-1920 թվականներին մտել է Հայաստանի առաջին հանրապետության, իսկ 1920 թվականից՝ Խորհրդային Հայաստանի կազմի մեջ։
1924 թվականից անվանափոխվել է «Լենինականի գավառ», ապա՝ 1929 թվականին լուծարվել։
Բնակչություն
Գավառի կենտրոն Ալեքսանդրապոլը քաղաքը ձևավորվել էր համանուն բերդի շուրջ։ Վերջինս կառուցվել էր հինավուրց հայկական Կումայրի (Գյումրի) բնակավայրում, որի բնակչությունը 19-րդ դարի սկզբին 600 մարդ էր։ Կարսեցիների ու կարինցիների ներգաղթից հետո Ալեքսանդրապոլի բնակչությունը 1830 թվականին հասնում է 5 000-ի։ 1897 թվականի կայսերական մարդահամարի տվյալներով գավառի բնակչությունը կազմել է 165,5 հազար մարդ։ Հայերը կազմել են 85,5 %, իսկ մնացած 24000 բնակիչները եղել են կովկասյան թաթարներ (ադրբեջանցիներ, 4,7 %), ռուսներ՝ 3,4 %, քրդեր՝ 3,0 % և այլ ազգեր։ Վարչական կենտրոն Ալեքսանդրապոլի բնակչությունը կազմել է 30 616 մարդ ։ Ալեքսանդրապոլն, ըստ այդմ, երկրորդ տեղում էր Արևելյան Հայաստանի քաղաքների շարքում (Շուշի, Ալեքսանդրապոլ, Երևան, Կարս)։
1926 թվականի մարդահամարով արդեն Լենինականի գավառի բնակչությունը կազմել էր 166 793 մարդ ։
1897 թվականի մարդահամարի տվյալներով գավառի բնակչությունը 165 500 մարդ էր, որի 85.5 տոկոսը հայեր էին, շուրջ 8 տոկոսը՝ մուսուլմաններ՝ քրդեր, թուրքեր, թաթարներ։ Ռուսները կազմում էին 3 տոկոս։ Բուն քաղաքի բնակչությունը 30 հազարից ավելի էր։ Արևելյան Հայաստանի 3 խոշորագույն քաղաքներում (Շուշի, Ալեքսանդրապոլ, Երևան) այն 2-րդ տեղում էր ։
Վարչական բաժանում
1913 թվականին գավառը բաժանված էր 22 համայնքի ՝
Ծանոթագրություններ
Կատեգորիա:Երևանի նահանգի գավառներ Կատեգորիա:Շիրակի մարզի պատմություն Կատեգորիա:Լոռու մարզի պատմություն Կատեգորիա:Արագածոտնի մարզի պատմություն
Գնային քաղաքականություն
Գնային քաղաքականություն, ապրանքների և ծառայությունների գների որոշման սկզբունքները և մեթոդները։
Առանձնացնում են գների ձևավորման միկրո- (ընկերության մակարդակով) և մակրո- (շուկայի պետական կարգավորման ոլորտում) մակարդակներ։
Ընկերության գնային քաղաքականություն
Ընկերության գնային քաղաքականությունը ձևավորվում է տվյալ ընկերության ընդհանուր ռազմավարության շրջանակներում և ներառում է գնագոյացման գնային ռազմավարությունն ու մարտավարությունը։ Գնային ռազմավարությունը առաջարկում է շուկայում առաջարկվող ապրանքի դիրքավորումը։ Առանձնացնում են նպատակային սեգմենտի որոշման տարբեր մոտեցումներ և ռազմավարության կառուցման տարբեր ձևեր (Անսոֆֆի մատրիցա, ԲԿԳ Մատրիցա, Պորտերի մատրիցա)։ Նաև գնային ռազմավարության շրջանակներում ընտրվում են գնի որոշման գործածական մեթոդները, ինչպես նաև գնային խտրականության ։
Հետագայում ռազմավարության իրագորման շրջանակներում մշակվում են մարտավարական միջոցառումներ (վաճառքների կարգավորման համար), ներառյալ՝ գնային զեղչերի համակարգերը և գնորդների ոչ գնային խրախուսումը։
Գնային քաղաքականության իրագործման ընթացքում ընկերությունների ղեկավարությունը պետք է որոշակիացնի անմիջական միջոցառումները և հետևի ռազմավարության ժամանակին փոփոխությունների հետ։ Գները ակտիվորեն օգտագործվում են մրցակցային պայքարում շահույթի բավարար մակարդակի ապահովման համար։ Ապրանքների և ծառայությունների գների որոշումը ցանկացած ընկերության կարևորագույն խնդիրներից մեկն է, քանի որ օպտիմալ գինը կարող է ապահովել նրա ֆինանսական բարեկեցությունը։ Անցկացվող գնային քաղաքականությունը ամենից շատ կախված է տվյալ ընկերության առաջարկած ապրանքների և ծառայությունների տեսակից։ Այն ձևավորվում է արտադրության ապրանքների և ծառայությունների պլանավորման, սպառողների հարցերի առաջադրման, վաճառքների խթանման կապի շնորհիվ։ Գինը պետք է որոշվի այնպիսի կերպով, որպեսզի, մի կողմից, բավարարի գնորդների պահանջմունքները և ցանկությունները, իսկ մյուս կողմից՝ նպաստի ընկերության առջև դրված նպատակների իրականացմանը, որոնք պետք է ապահովեն բավարար ֆինանսական ռեսուրսների ստացումը։ Գնային քաղաքականությունը ուղղված է այնպիսի ապրանքների և ծառայությունների սահանմանը՝ կախված շուկայական իրադրությունից, որոնք թույլ են տալիս ստանալ ընկերության կողմից սահմանված շահույթի ծավալը և որոշել այլ ռազմավարական և օպերատիվ առաջադրանքներ։
Գնաձևավորման ընդհանուր քաղաքականութան շրջանակներում որոշումները ընդունվում են ընկերության նպատակային շուկայի դիրքի, մարքեթինգային մեթոդների և կառուցվածքի համապատասխանությամբ։ Ընդհանուր գնային քաղաքականությունը դիտարկում է կոորդինացված գործողությունների իրագործումը, որ ուղղված է ընկերության երկարաժամկետ և կարճաժամկետ նպատակների իրագործմանը։ Բացի այդ՝ ղեկավարությունը որոշում է ընդհանուր գնային քաղաքականությունը՝ ներդրված համակարգին ավելացնելով առանձին որոշումներ․ ապրանքների գների կապը ընկերության անվանացանկի շրջանակներում, հատուկ զեղչերի և գների փոփոխությունների օգտագործման հաճախականությունը, նոր ապրանքների գների մեթոդների ընտրությունը։
Գնաձևավորման քաղաքականության որոշումը հիմնվում է հետևյալ հարցերի վրա․
Արդյունքում ընկերության ընդհանուր քաղաքականությունը պետք է ուղղված լինի մարդու կոնկրետ պահանջմունքների բավարարմանը։ Սակայն, եթե սպառողը տատանվում է, թե ինչ ապրանքի տա նախապատվությունը՝ հիմնվելով ոչ գիտակցված երևակայության վրա, ընկերությունը պետք է փորձի ազդի նրա ընտրության վրա՝ հօգուտ իր արտադրանքի։ Այդ իսկ պատճառով գնային քաղաքականության որոշումը ընկերության գործունեության կարևորագույն ուղղություններից մեկն է, քանի որ ցանկացախ պայմաններում անթույլատրելի է գների սահմանումը՝ առանց տվյալ հարցի լուծման յուրաքանչյուր տարբերակի հնարավոր լուրջ վերլուծության։
Գնային քաղաքականությունը արտահայտում է ընկերության ընդհանուր նպատակները, որոնց նա ցանկանում է հասնել՝ ձևավորելով իր ընկերության գները։ Գնային քաղաքականությոնը ընդհանուր սկզբունքներ են, որոնք ընկերությունը պատրաստվում է հետևել իր ապրանքների և ծառայությունների գների սահմանման ոլորտում։
Պետության գնային քաղաքականություն
Տնտեսական համակարգի մակարդակում սահմանվում են երկրում գների ձևավորման ընդհանուր սկզբունքներ (վարչական կամ շուկայական մեխանիզմի հիմքով)։ Հետագայում կառավարությոնը կարող է խառնվել առանձին ընկերությունների գների ձևավորմանը ինչպես հակամենաշնորհային քաղաքականության շրջանակներում (դրույքային քաղաքականությոն), այնպես էլ գների կայունության ապահովման շրջանակներում (գնային սահմանափակումներ)։
Գնային սահմանափակումներ
Օգտագործվում են կառավարության կողմից ինդիկատիվ պլանավորման շրջանակներում գնաճի զսպման համար (Ֆրանսիայում 1960-ական թվականներին ինդիկատիվ պլանավորման շրջանակներում), ինչպես նաև ընչազուրկ քաղաքացիներին բարձր գնաճի պայմաններում աջակցելու համար (առաջին անհրաժեշտության ապրանքների գների աճի սահմանափակում)։
Ծանոթագրություններ
Կատեգորիա:Տնտեսագիտական տերմիններ
Ռուսական ռեալիստական արվեստի ինստիտուտ
Ռուսական ռեալիստական արվեստի ինստիտուտ (Институт русского реалистического искусства), մասնավոր թանգարան, որը հիմնադրվել է ձեռնարկատեր Ալեքսեյ Անանևի նախաձեռնությամբ`19-20-րդ դարերի ռուսական ռեալիստական արվեստի իր հավաքածուի հիման վրա։ Բացումը տեղի է ունեցել 2011 թվականին դերբենևյան առափնյա նախկին չթադաջման ֆաբրիկայի շենքում, որը կառուցվել է 1823 թվականին։ 2018 թվականի դրությամբ՝ ցուցադրության կազմում ընդգրկված են ավելի քան 500 աշխատանքներ ։
Շենք
Գործարանի շենքը կառուցել է շվեյցարացի վարպետ Բուխերը 1823 թվականին։ Հետագա տասնամյակներում մանուֆակտուրան դարձել է ռուսական կայսրության խոշորագույն չթադաջման ձեռնարկությունը։ 1847 թվականին ֆաբրիկան անցավ Էմիլ Չինդել ընկերության կառավարմանը և ընդլայնեց արտադրության տեսականին ։
1905-1907 թվականների հեղափոխության ժամանակ մանուֆակտուրան դարձել է աշխատողների զանգվածային գործադուլների հիմնական հենակետերից մեկը։  Խորհրդային իշխանության հաստատումից հետո արտադրությունը վերանվանվեց՝ դառնալով «Առաջին չթադաջման ֆաբրիկա» ։
ԽՍՀՄ-ի փլուզումից հետո չթե գործվածքների սպառման անկման պատճառով գործարանը դադարեց դիմակայել մրցակցությանը Իվանովյան ձեռնարկությունների հետ, որոնք առաջատարն էին տեքստիլ արտադրողների շրջանում։ Այդ պատճառով ֆաբրիկայի նոր սեփականատերերը՝ Պրոմսվյազնեդվիժիմոստ  ընկերությունը, 1990-ականների վերջին որոշում են կայացրել փակել արտադրամասերի մեծ մասը և շենքերում կահավորել Նովոսպասսկի բակ գործարար թաղամասը։
Նախագիծն անվանվել է ոչ հեռու գտնվող համանուն վանքի պատվին և իր մեջ ներառել է 14 գործարանային տաղավարների վերակառուցում, որոնցից մեկը հետագայում հանձնել են թանգարանի։ Բիզնես-թաղամասի իրականացումը մեկնարկել է 2000 թվականին Մեգաստրոյ 2000 ճարտարապետական բյուրոյի կառավարման ներքո և ավարտվել 2005 թվականին։ Կատարված աշխատանքների արդյունքում ամրացվել են հիմքերը, վերակառուցվել են ձեղնահարկերը, ինչպես նաև վերականգնվել է մասնաշենքերի ճակատային մասի աղյուսե շարվածքը  ։
Թանգարան
Թանգարանի բացումը տեղի է ունեցել 2011 թվականի դեկտեմբերին սիտցենաբիվ ֆաբրիկայի նախկին մասնաշենքերից մեկում ։ Թանգարանի ստեղծման նախաձեռնողը գործարար Ալեքսեյ Անանևն է, ով մանկուց զբաղվել է գեղանկարչության ուսումնասիրությամբ ։ 2000-ական թվականներից սկսած՝ Անանևը սկսել է ձևավորել իրատեսական արվեստի ստեղծագործությունների սեփական հավաքածուն՝ իր ընտրությունը բացատրելով համաշխարհային մակարդակի աշխատանքների հավաքածու ստեղծելու ցանկությամբ․
Ցուցահանդես
2016 թվականին թանգարանի ցուցահանդեսի տարածքում իրականացվել են լայնածավալ աշխատանքներ ՝ ճարտարապետներ Իգոր Չիրկին և Պավել Պրիշին ։ Վերանորոգումից հետո շենքը կահավորվել է Ինժեներական կոմունիկացիաներով և կլիմայական հսկողության համակարգով, որը թույլ է տալիս պահպանել նկարների համար օպտիմալ ջերմաստիճանը։ Կոնցեպտուալ նկարիչ Անդրեյ Շելուտոն մշակել է նավիգացիոն համակարգ, որը համապատասխանում է թանգարանի ժամանակակից կերպարին ։
Երկրորդ հարկում ցուցադրվում է խորհրդային հետպատերազմյան արվեստը։ Սրահների առաջին մասում ներկայացված են Հայրենական Մեծ պատերազմին և այն ժամանակվա ռուսական գյուղի կերպարին նվիրված աշխատանքները։ Սենյակների պատերը ներկված են բազալտե գույնով, իսկ հատակը ծածկված է մանրահատակով և հատուկ ճռճռում է՝ ներկայության էֆեկտի ստեղծման համար։ Սրահների երկրորդ մասում պահվում են Խրուշչովյան շրջանի նկարիչների աշխատանքները՝ Գելի Կորժևի, Սերգեյ և Ալեքսեյ Տկաչև եղբայրների, Վիկտոր Իվանովի, Պյոտր Օսովսկու, Դմիտրի Ժիլինսկու, Թաիր Սալախովի գործերը ։
Վերջին հարկի ցուցադրությունը նվիրված է 1970-ական թվականներից ստեղծված ժամանակակից արվեստի աշխատանքներին։ Սենյակները կահավորված են մինիմալիստական ոճով և սև ու սպիտակ գույներով ։ Պատերին ներկայացված են Վիկտոր Կալինինի, Ալեքսեյ Սուխովեցկու, Վլադիմիր Տելինի, Վյաչեսլավ Ստեկոլշչիկովի, Վյաչեսլավ Զագոնեկի, Միխայիլ Իզոտովի կտավները ։
Գրականություն
Կատեգորիա:2011 հիմնադրումներ Ռուսաստանում Կատեգորիա:Մոսկվայի թանգարաններ Կատեգորիա:Մոսկվայի գեղարվեստական թանգարաններ
Նամեսրալ
Նամեսրալ (ნამესრალი), գյուղ Վրաստանում։ Գտնվում է Կախեթի մարզի Լագոդեխի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 68 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Լագոդեխի շրջան
Համաշխարհային վիշտ
Համաշխարհային վիշտ (Weltschmerz, ; նույն իմաստով օգտագործվել է mal du siècle, ինչը թարգմանվում է որպես «դարի հիվանդություն»), տերմին, որը հորինվել է գերմանացի հեղինակ Ժան Փոլի կողմից։ Գրիմ եղբայրների Գերմանական բառարանում իր բնօրինակ իմաստով այն նշանակում է խորը տխրություն աշխարհի ոչ ադեկվատության կամ անկատարության վերաբերյալ (tiefe Traurigkeit über die Unzulänglichkeit der Welt)։ Աշխարհայացքի այս տեսակը լայնորեն տարածված էր ռոմանտիկ և անկումային հեղինակների մոտ, ինչպիսիք են Լորդ Բայրոնը, Օսկար Ուայլդը, Ուիլյամ Բլեյքը, Մարկիզ դը Սադը, Շառլ Բոդլերը, Ջակոմո Լեոպարդին, Պոլ Վեռլենը, Ֆրանսուա-Ռընե դը Շատոբրիանը, Ալֆրեդ դը Մյուսեն, Միխայիլ Լերմոնտովը, Նիկոլաուս Լենաուն, Հերման Հեսսեն և Հայնրիխ Հայնեն ։
Ֆրեդերիք Բեյսերը բացատրում է «համաշխարհային վիշտը» ավելի լայն որպես «հոգնածության կամ կյանքի վշտի տրամադրություն, որը առաջանում է չարիքի և տառապանքի սուր գիտակցությունից», և նշում է, որ «Weltschmerz» տերմինն 1860-ական թվականների դրությամբ Գերմանիայում հեգնաբար օգտագործվել է նույն խնդիրների նկատմամբ չափազանց զգայունություն նշելու համար։
Լրացուցիչ օրինակներ
«Խեցգետնի արևադարձը» վեպում Հենրի Միլլերը նկարագրում է իր ծանոթին՝ «Մոլդորֆին», որի գրպանում թղթի վրա գրված են Weltschmerz-ի համար նախատեսված բաղադրատոմսեր։ Ջոն Ստայնբեքը գրում է այս զգացողության մասին իր երկու վեպերում՝ «Եդեմից դեպի արևելք»-ում, որտեղ Սամուել Համիլթոնը զգում է դա Քեթի Թրասքի հետ առաջին անգամ հանդիպելուց հետո, և «Ձմեռը մեր անհանգստության»-ում, որտեղ այն օգտագործվում է որպես «Welshrats»։ Ռալֆ Էլլիսոնն օգտագործում է այս տերմինն իր «Անտեսանելի մարդ» վեպում, վերաբերելով այն սպիրիտուալների երգմանը բնորոշ պաթոսին․ «տաք տեմպի տակ թաքնվում էր դանդաղ տեմպ և քարանձավ, և ես ներս մտա և նայեցի շուրջս ու լսեցի, թե ինչպես է ծեր կինը համաշխարհային վշտով երգում հոգևոր երգը, ինչպես ֆլամենկո» (beneath the swiftness of the hot tempo there was a slower tempo and a cave and I entered it and looked around and heard an old woman singing a spiritual as full of Weltschmerz as flamenco)։ Կուրտ Վոնեգութը բացատրում է այս զգացողությունն իր «Մեխանիկական դաշնամուր» վեպում, որում այն զգում են բժիշկ Փոլ Փրոթեուսը և նրա հայրը։
Ծանոթագրություններ
Կատեգորիա:Ռոմանտիզմ Կատեգորիա:Գերմաներեն բառեր և արտահայտություններ Կատեգորիա:Էմոցիաներ Կատեգորիա:Ցավազգացողություն Կատեգորիա:Զգացմունքներ
Դինամիկա (այլ կիրառումներ)
Դինամիկա, կարող է վերաբերել՝
Դիոդոտոս (այլ կիրառումներ)
Դիոդոտոս կարող է վերաբերել հետևյալ անձանց.
Բրեդա
Բրեդա  (Breda, Breda, Breda), մունիցիպալիտետ Իսպանիայում, մտնում է Ժիռոնա նահանգի մեջ և Տառագոնա ինքնավար միության կազմի մեջ։ Մունիցիպալիտետը գտնվում է Սելվա համայնքի մեջ։ Տարածքը զբաղեցնում է 5,09 կմ2։ Բնակչությունը 3771 մարդ (ըստ 2010 թվականի)։
Արտաքին հղումներ
Կատեգորիա:Իսպանիայի բնակավայրեր
Շամբի ջրամբար
Շամբի ջրամբար, Շամբ, Շամբի լիճ, ջրամբար (արհեստական լիճ) Հայաստանի Սյունիքի մարզում՝ Որոտան գետի վրա՝ Շամբ գյուղի մոտակայքում՝ մոտ 1350 մ բարձրության վրա։ Շահագործման է հանձնվել 1970 թ.-ին։ Ընդունում է Շամբի ջրէկից դուրս եկած ջրերը և Որոտան գետի հոսքը, որով կարգավորվում են Տաթևի ջրէկ մտնող ջրի ելքերը, և կուտակված ջրի մի մասն օգտագործվում է ոռոգման նպատակով։ Մակերեսը 1,26 կմ2 է, ջրատարողությունը՝ 13,6 միլիոն մ3, օգտակարը՝ 11,8 միլիոն մ3։ Պատվարը քարակոպիճային է՝ ավազակավային միջուկով, երկարությունը 107 մ է, առավելագույն բարձրությունը՝ 47 մ։ Ջուրը բաց է թողնվում ձախ ափում կառուցված աշտարակային ջրընդունիչի (ջրթողքը՝ 25 մ3/վ) և ոչ ճնշումային թունելի միջոցով։ Աղետային ջրերը հեռացվում են «Մարգարիտկա» տիպի հորանային ջրթողի (216 մ3/վ) և 6 թունելային անցքերի (100 մ3/վ) միջոցով։ Լճում բուծում են իշխան, կարմրախայտ Ե այլ ձկնատեսակներ ։
Ծանոթագրություններ
Կատեգորիա:Սյունիքի մարզի ջրամբարներ
Մանզինի
Մանզինի (Manzini, նախկինում՝ Բրեմերսդորպ), քաղաք Էսվատինիում (Սվազիլենդ), որը նաև Էսվատինիի Մանզինի շրջանի մայրաքաղաքն է։ Քաղաքը երկրի ամենամեծ քաղաքային կենտրոնն է՝ առաջ անցնելով Մբաբանեից ՝ 110 000 բնակչությամբ (2008 թվական)։ Այն հայտնի է որպես Էսվատինիի «Հաբ» և գտնվում է MR3 ճանապարհի վրա։ Էսվատինիի հիմնական արդյունաբերական վայրը, գտնվում է Մացաֆա քաղաքի արևմտյան սահմանի մոտ։
Պատմություն
1898 թվականին Բրեմերսդորպը նշանակվեց առևտրային կետի (բացվել է 1885 թվականին) կենտրոն։ Արթուր Բրեմերը վաճառեց իր հյուրանոցը բրիտանական գաղութային իշխանություններին, որոնք 1894 թվականից կառավարում էր Սվիզելենդը, և պայմանավորվեց, որ բնակավայրը կրելու է իր անունը (dorp-ը աֆրիկաանս «գյուղ» բառն է)։ Բրիտանացիներն այն օգտագործում էին, որպես կենտրոնակսյսն։ 1960 թվականին վերադարձավ իր սկզբնական սվազերեն անվանը՝ Մանզինի՝ ի պատիվ առաջնորդ Մանզինի Մբոկանեի, ով եղել է Մբանձենի թագավորի վստահելիներից մեկը։ Առաջնորդ Մանզինի Մբոկանեն Նթենգու Գամա Մբոկանեի հայրն էր։ Քաղաքը 1890 թվականից եղել է բրիտանա-բուրական գաղութատիրության կենտրոնակայան, սակայն ավերվել է 1902 թվականին անգլո-բուրական պատերազմի ժամանակ, երբ վարչական կենտրոնը տեղափոխվել է Մբաբանե։ Այնուամենայնիվ, Բրեմերսդորպը հետագայում մնաց Սվազիլենդի առևտրային, գյուղատնտեսական և տրանսպորտային սիրտը, որի շնորհիվ քաղաքը ստացավ «The Hub» մականունը։ 1920-ական թվականներին իր հիմնադրումից ի վեր՝ Գյուղատնտեսական ցուցահանդեսը (անունը հետագայում փոխվեց Սվազիլենդի միջազգային առևտրի տոնավաճառի) եղել է երկրի ամենամեծ և ամենաշատ հաճախվող ամենամյա միջոցառումը։
1915 թվականին Մզիմենե գետի ափին բացվել է առաջին հյուրանոցը։ «Ռիվերսայդ» հյուրանոց անվանմամբ այն բաց մնաց մինչև 1997 թվականը՝ տարիների ընթացքում փոխելով իր անվանումը՝ դառնալով Manzini Arms հյուրանոց, իսկ 1990-ականներին՝ Velebantfu հյուրանոց։ Շենքերը մի քանի տարի փակվելուց հետո անձեռնմխելի էին, բայց 2008-ին հողին հավասարեցվեցին մասնավոր կառուցապատողների կողմից։ 2011 թվականին այս վայրում բացվել է առևտրի կենտրոն։
1970-ականներին բացված Մացաֆայի միջազգային օդանավակայանը՝ Սվազիլենդի միակ առևտրային օդանավակայանը, գտնվում էր 10 կմ դեպի արևմուտք։ Քանի որ 2014 թվականին Մացաֆան փակվել էր, թագավոր Մսվաթի III-ի միջազգային օդանավակայանը՝ 56,9 կմ արևելք, դարձավ միջազգային նոր օդանավակայան։ Մանզինին ամենամոտ քաղաքային կենտրոնն է։
Մանզինին քաղաք է հռչակվել 1994 թվականին։ Մանզինիում է գտնվում Նազարյան ավագ դպրոցը, որն ունի հաջողակ դպրոցական երգչախումբ ։
Աշխարհագրություն[խմբագրել | խմբագրել կոդը]
Բնակելի տարածքները կենտրոնական բիզնես թաղամասից դուրս են ճառագում։ Քաղաքի արևմտյան վերջնամասում՝ Մբապե տանող մայրուղու վրա, գտնվում է Կախոզա Թաունշիփը, աղքատ թաղամաս՝ ոչ պաշտոնական բնակավայրի տեսքով։ Մավուսոյի միջազգային առևտրի տոնավաճառից (բացվել է 2004 թվականին) այն կողմ` քաղաքի կենտրոնից հյուսիս, շրջանցիկ ճանապարհի երկայնքով (բացվել է 1994 թ., վերակառուցվել է 2004 թ.՝ Մավուսո առևտրի տոնավաճառի բացման համար) գտնվում է Հելեմեսի Էսթեյթսը։ Այստեղ միջին դասի կացարաններ են կառուցվել 1990-ականների սկզբին Սիդնեյ Ուիլյամսի նախկին ֆերմայում, որը բրիտանական տիրապետության ժամանակ երկար ժամանակ ծառայում էր ռեզիդենտ կոմիսարին։ Բնակարանային կառուցապատումը շրջապատված է Fairview Township-ով, որը մշակվել է 1964 թվականին գաղութային կառավարման ժամանակ՝ որպես Էսվատինիի առաջին ինտեգրված բնակելի թաղամաս։ 19-րդ դարի օրենքը, որը վերահաստատվել է 1920-ական թվականների որոշումներով, արգելում էր սվազիլենդցիներին բնակվել կամ բիզնես ունենալ Բրեմսերդորպում։
Բարձրակարգ բնակելի թաղամասերը կառուցվել են 1960-ականներին քաղաքի կենտրոնից արևելք՝ սկսած Քոութս հովտից։ Քոութս հովտից հյուսիս հիմնականում միջին դասի տներ են և հարում է ծրագրված շուկայական սեփականությունների՝ Մադոնսա Թաունշիփ համայնքին։ Մադոնսա Թաունշիփում մեծ տներ են կառուցվել 1990-ականներից։
Կենտրոնից հարավ գտնվում է ցածր և միջին դասի Ngwane Park Township-ը, որը ստեղծվել է 1970-ականներից ի վեր մասնավոր ֆերմայում։ Այնուամենայնիվ, Մանզինիին հարող տարածքների մեծ մասը գյուղական Սվազի ազգի հող է։
Քույր քաղաքներ
Մանզինիի քույր քաղաքներն են.
Արտաքին հղումներ
Կատեգորիա: Էսվատինիի քաղաքներ Կատեգորիա:1885 թվականին հիմնադրված բնակավայրեր
Ժամանում
«Ժամանում», (Arrival) կանադացի ռեժիսոր Դենի Վիլնյովի ամերիկյան գիտաֆանտաստիկ ֆիլմը, որն էկրան է բարձրացել 2016 թվականին։ Սցենարի հիմքում ընկած է ամերիկացի գրող Թեդ Չանի «Քո կյանքի պատմությունը» պատմվածքը, հրապարակված 1998 թվականին։ Ֆիլմի պրեմիերան կայացել է Վենետիկյան 73-րդ փառատոնում, 2016 թ. սեպտեմբերի 1-ին։ Դուրս է եկել վարձույթի 2016 թվականի նոյեմբերի 10-ին, ու արդարացնելով իրեն արժանացել է կինոքննադատների հավանությանն ու մի շարք մրցանակների նոմինացիաներին։
Սյուժե
Լուիզան ու Յենը մեծ օգնականների խմբով աշխատում են Մոնթանա նահանգի օբյեկտում, սակայն մշտական շփման մեջ են նմանատիպ խմբերի հետ տասնմեկ տարբեր տեղերում և փոխանակվում են նրանց հետ իրենց ինֆորմացիայով։ Ամեն 18 ժամը մեկ մուտքը «խեցի» բացվում է, և մասնագետների խումբը ներթափանցում է նավ։ Նավերը բնակեցված են ու այլմոլորակայինները փորձում են կապի մեջ մտնել երկրաբնակների հետ թափանցիկ յուրատեսակ պատի միջոցով։ Այլմոլորակայինները հիշեցնում են երկրային գլխոտանիների, ունենալով ճառագայթային սիմմետրիայով և յոթ շոշափուկներով մարմին։ Մարդիկ անվանում են դրանց հեփթափոդներ։ Այլմոլորակայիններից երկուսին տալով պայմանական Էբբոթ և Քոսթելլո անուններ մարդիկ սկսում են ուսումնասիրել նրանց լեզվի կառուցվածքը։
Աստիճանաբար հասկանալով այլմոլորակայինների լեզուն, Լուզան հասկանում է, որ նրանք ընկալում են ժամանակը որպես մեկ այլ հարթություն և հետևաբար տեսնում են ապագան։ Այս շնորհը փոխանցվում է նաև Լուիզային, նրա առաջ հայտնվում են նրա ու չինացի գեներալ Չանի հանդիպման տեսիլքը 18 ամիս անց, որտեղ գեներալը շնորհակալություն է հայտնում Լուիզային իր զանգի համար, որը կարողացավ համախմբել երկրները։ Լուիզան ասում է, որ չգիտի նրա հեռախոսահամարը, բայց գեներալը նրան ցույց է տալիս հեռախոսահամարն ու ասում, որ նա արդեն ունի:Այս կերպ, երբ որոշումը այլմոլորակայինների հետ զինված բախում սկսելու ընդունված է, Լուիզան ապագայից արդեն իմանալով գեներալի հեռախոսահամարը, զանգահարում է նրան Չինաստան, ու արտաբերում է նրան վերջինիս մահացած կնոջ խոսքերը, որոնք նա նույնպես հայտնել էր Լուիզային նրանց հանդիպման ժամանակы: Չինաստանը չեղյալ է հայտարարում իր որոշումը, երկրները համախմբվում են ու մասշտաբային հակամարտությունը կանխվում է։
Հակամարտության կանխումից հետո այլմոլորակայինների խեցիները անհայտանում են
Տեսիլքների շարքը Լուիզայի մոտ բացատրում է իր անձնական կյանքի խնդիրները և մասամբ բացում է նրան ապագան։
Ծանոթագրություններ
Կատեգորիա:Paramount Pictures ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:IMAX ֆիլմեր Կատեգորիա:2010-ականների դրամա ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:2016 ֆիլմեր Կատեգորիա:BAFTA մրցանակի դափնեկիր ֆիլմեր Կատեգորիա:Ֆիլմեր այլմոլորակայինների մասին Կատեգորիա:Ամերիկյան թրիլեր դրամա ֆիլմեր Կատեգորիա:Ամերիկյան թրիլեր ֆիլմեր Կատեգորիա:Գրական ստեղծագործությունների էկրանավորումներ
Նյովիլ սյուր Մարժիվալ
Նյովիլ սյուր Մարժիվալ (Neuville-sur-Margival), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Ֆեր ան Տարդենուա կանտոնի կազմի մեջ։ Համայնքի շրջանը՝ Սուասոն։
Համայնքի INSEE կոդը՝ 02551։
Բնակչություն
2010 թվականի տվյալներով՝ համայնքի բնակչությունը կազմում է 117 մարդ։
Տնտեսություն
2010 թվականին համայնքի 81 աշխատունակ (15-64 տարեկան) բնակիչներից 58-ը տնտեսապես ակտիվ էին, 23-ը՝ ոչ ակտիվ (ակտիվության ցուցանիշը կազմել է 71,6 %, 1999 թվականին եղել է 66,1 %)։ 58 տնտեսապես ակտիվ բնակիչներից աշխատում էին 54-ը (30 տղամարդ և 24 կին), գործազուրկ էին 4 մարդ (2 տղամարդ և 2 կին)։ 23 տնտեսապես ոչ ակտիվ բնակիչներից 11-ը եղել են աշակերտներ կամ ուսանողներ, 4-ը՝ թոշակառուներ, 8-ը տնտեսապես ոչ ակտիվ էին այլ պատճառներով :
Զբաղվածության պետական գործակալություն
Զբաղվածության պետական գործակալություն, Հայաստանի Հանրապետության Աշխատանքի և սոցիալական հարցերի նախարարության առանձնացված ստորաբաժանում, որի առաքելությունը զբաղվածության կարգավորման պետական քաղաքականության իրականացումն է։ Գործակալության հիմնական նպատակն աշխատանք փնտրող անձին կայուն զբաղվածությամբ ապահովելն է, ինչպես նաև աշխատուժի պահանջարկի բավարարման և առկա աշխատուժի առաջարկի արդյունավետ իրացումը։ Զբաղվածության պետական գործակալությունն իր կազմում ներառում է 51 զբաղվածության տարածքային կենտրոններ, որից 10-ը՝ Երևանում, իսկ մյուսները հանրապետության այլ մարզերում ։
Ֆրիզանկո
Ֆրիզանկո  (Frisanco), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Պարդենոնե գավառում։
Զբաղվածության պետական գործակալություն
Գործակալության գործառույթները
Զբաղվածության պետական գործակալությունը կատարում է հետևյալ գործառույթները.
Ֆրիզանկո
Բնակչությունը կազմում է 694 մարդ 2008 թվականի մարդահամարի տվյալների, բնակչության խտություն՝ 11 մարդ/կմ²։ Զբաղեցնում է 61 կմ² մակերես։ Փոստային ինդեքս՝ 33080։ Հեռախոսային կոդ՝ 0427։
Զբաղվածության պետական գործակալություն
Վիճակագրություն
2017 թվականի տվյալներով Հայաստանի մարզերում ամենապահանջվածը եղել են բժշկի ու ուսուցչի մասնագիտությունները։ Զբաղվածության պետական գործակալության Տեղեկատվության ապահովման բաժնի պետ Ցողիկ Բեժանյանը հայտնում է, որ 2017 թվականի ընթացքում մարզերում շարունակաբար կրկնվել են բժիշկների, ուսուցիչների թափուր աշխատատեղերը՝ հիմնականում տեղերում համապատասխան մասնագետների բացակայության պատճառով։ Նրա խոսքով, Երևան քաղաքում էլ շարունակաբար կրկնող աշխատատեղերը ցածր վարձատրվողներն են եղել։ Գործատուների կողմից ներկայացվող թափուր աշխատատեղերի վերլուծությունը ցույց է տալիս, որ աշխատաշուկայում պահանջարկված են հիմնականում բարձրագույն կրթություն ունեցող բժիշկները, դասավանդողները (մարզերում), համակարգչային մասնագետները, ճարտարագետները, ճարտարապետները և հարակից մասնագետները, հաշվապահները։ Միջին մասնագիտական՝ ֆինանսների և առևտրի բնագավառների աշխատողները, առևտրական-առևտրային ծառայությունների գործակալները, միջին բժշկական անձնակազմի աշխատողները՝ (օժանդակ անձնակազմ), գանձապահները և հարակից զբաղմունքների աշխատողները, արվեստի, զվարճությունների և մարզական բնագավառների աշխատողները։ Նախնական մասնագիտական՝ խանութների վաճառողներ և ապրանքների ցուցադրողները, սննդի արդյունաբերության, տրանսպորտի բնագավառի, մանածագործական արդյունաբերության բանվորները, տնային տնտեսության վարման ծառայություններ մատուցող, և հանրային սննդի կազմակերպությունների աշխատողները, շինարար–տեղակայողները և հարակից զբաղմունքների մասնագետները, գործիքագործ-փականագործները, հաստոցավարները, կարգաբերողները և հարակից զբաղմունքների մասնագետները, վարորդները ։
Ֆրիզանկո
Ժողովրդագրություն
Բնակչության թվաքանակի փոփոխությունները.
Զբաղվածության պետական գործակալություն
Վիճակագրություն
2017 թվականի հունվար-նոյեմբեր ամիսների ընթացքում Հայաստանում աշխատանքի է տեղավորվել 8400 աշխատանք փնտրող, 5300-ը ` կին, 2800-ը ՝ երիտասարդ, 200-ը՝ հաշմանդամություն ունեցող անձ, որից 1366-ը զբաղվածության ծրագրեր միջոցով։ Աշխատանքի տեղավորվածների թվաքանակում 4.3%-ը առաջին անգամ աշխատանք փնտրող է։ Տարեսկզբից կասեցվել է 459 և դադարեցվել 22033 գործազուրկի կարգավիճակը։ Ընդ որում 4.3%-ի կարգավիճակը դադարեցվել է երկու անգամ հարմար աշխատանքի առաջարկից հրաժարվելու, 38.5%-ի կարգավիճակը՝ զբաղվածության գործակալության հրավերով հարմար աշխատանքի տեղավորման կամ զբաղվածության պետական ծրագրում ընդգրկվելու առաջարկություն ստանալու համար 2 անգամ անհարգելի պատճառով չներկայանալու, 0.2%-ի կարգավիճակը՝զբաղվածության պետական ծրագրում ընդգրկվելուց հետո հարմար աշխատանքի առաջարկից հրաժարվելու պատճառով, 57%-ի կարգավիճակը՝ այլ պատճառներով ։
Բուսիկուր
Բուսիկուր (Boussicourt), համայնք Ֆրանսիայի Պիկարդիա մարզի Սոմ գավառում ։
Ֆրիզանկո
Կապի տվյալներ
Հեռախոս՝ 0427 78061
Արտաքին հղումներ
Կատեգորիա:Իտալիայի բնակավայրեր
Բուսիկուր
Աշխարհագրություն
Գտնվում է Փարիզ քաղաքից 100 կմ հյուսիս, Ամյեն քաղաքից 30 կմ հարավ-արևելք։
Զբաղվածության պետական գործակալություն
Ծանոթագրություններ
Կատեգորիա:ՀՀ պետական կառավարման մարմիններ Կատեգորիա:Հայաստանի աշխատանքի և սոցիալական հարցերի նախարարություն
Բուսիկուր
Տնտեսություն
2010 թվականին ուներ 40 աշխատունակ (15-64 տարեկան) բնակիչ, որոնցից ակտիվ էին 27-ը, իսկ ոչ ակտիվները` 13։ Ակտիվության ցուցանիշը կազմում է 67,5 %։ 27 աշխատունակ մարդկանցից աշխատել է 26 անձ (13 տղամարդ և 13 կին)։ Գործազուրկ են եղել 1 անձ (0 տղամարդ և 1 կին)։ 13 անաշխատունակներից 0-ը եղել են աշակերտներ կամ ուսանողներ, 6-ը` թոշակառուներ, իսկ 7-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ջեք Լիսաուեր
Կենսագրություն
Մինչև ՆԱՍԱ-ում աշխատանքի անցնելը, Լիսաուերն աշխատում էր որպես պրոֆեսոր (սեպտեմբեր 1993 թ.- օգոստոս 1996 թ.) և աջակցող պրոֆեսոր (հունիս 1987 թ.- օգոստոս 1993 թ.) Ստոնի Բրուք Համալսարանում։ Դրանից առաջ, նա ծառայել է որպես հետազոտող Սանտա Բարբարայի Քալիֆոռնիայի համալսարանում (հուլիս 1985 թ.- հունիս 1987 թ.) և որպես աջակցող աստղագետ Բերքլիի Քալիֆոռնիայի համալսարանում (հունվար 1985 թ.- հուլիս 1985 թ.)։
Նրա հիմնական հետազոտությունների հետաքրքրություններն են մոլորակների համակարգերը, մոլորակների շարժումը, մոլորակների օղակների համակարգերը և պրոտոմոլորակային դիսկերը։
Նա, Մարկ Շոուոլտերի հետ համատեղ, հայտնաբերել է Ուրանի արբանյակներ Կուպիդոնը և Մաբը։
Հղումներ
Կատեգորիա:Ամերիկացի աստղագետներ Կատեգորիա:Մասաչուսեթսի տեխնոլոգիական ինստիտուտի շրջանավարտներ Կատեգորիա:Ամերիկացի գիտնականներ
Շաքի (գետ)
Շաքի, գետ Յաղլըսյունեի, Յաղլիսյունեյ, Շաքե, Հայաստանի Սյունիքի մարզում, Որոտանի ձախ վտակը ։ Սկիզբ է առնում Սյունիքի բարձրավանդակի Ծղուկ լեռնագագաթի հարավարևելյան լանջից՝ 2560 մ բարձրությունից։ Երկարությունը 17 կմ է, ջրհավաք ավազանը՝ 16,4 կմ2։ Գետահովիտը Ս-աձև է։ Սնումը հիմնականում ձնաանձրևային է (64%), վարարումը՝ ապրիլ-հունիսին։ Տարեկան միջին ծախսը 2 մ3/վ է։ Գետահովտում կան աղբյուրներ, գետի վրա՝ ջրվեժներ, որոնցից ամենաբարձրը Շաքիի ջրվեժն է (18 մ)։ Գետի վրա կառուցվել է Շաքիի ջրէկը (1936 թ.)։
Ծանոթագրություններ
Կատեգորիա:Սյունիքի մարզի գետեր Կատեգորիա:Որոտան գետի վտակներ
Ֆերիս Սամանտա
Սամանտա Ֆերիս (Samantha Ferris, ), կանադացի դերասանուհի, առավել հայտնի է «Գերբնական» հեռուստասերիալի Էլեն Հարվելի դերում և «Չորս հազար չորս հարյուր» սերիալի Նինա Ջերվիսի դերում։
Կարիերա
Ֆերիսը սկսել է իր կարիերան 1996 թվականից, և ձայնագրվել է ճապոնական անիմացիոն մուլտֆիլմում ՝անգլերեն լեզվով։ 1998 թվականին նա նկարահանվել է «Իժ» ֆիլմում։ 1999 թվականին խաղացել է «Stargate: SG-1» ֆիլմում։ Իսկ 2001 թվականին Ֆերիսը խաղացել է իր առաջին էական դերը լիամետրաժ «Եվ եկավ սարդը» ֆիլմում։
2005 թվականից մինչև 2006 թվականները Ֆերիսը խաղացել է «Չորս հազար չորս հարյուր» սերիալում։ Ապա 2006 թվականին նա նկարահանվում է «Ապացույցներ» սերիալում և «Գրեյի խնդիրները»։ Հետո նկարահանվել է «Գերբնական» ֆիլմի Էլեն Հարվելի դերում։ Նաև նկարահանվել է «Դևերի քաղաքը», «Սմութվիլի գաղտնիքները» և այլն։ 2007 թվականին Ֆերիսը խաղացել է «Վերականգնում», իսկ 2010 թվականին «Ավտոմեքենա սպանվածների համար»։ Ապա 2010 թվականին նկարահանվել է «Bigman» սարսափ ֆիլմում, նա գլխավոր դերում էր։
Ծանոթագրություններ
Կատեգորիա:Կանադացի դերասանուհիներ Կատեգորիա:Կանադացի հեռուստատեսային դերասանուհիներ Կատեգորիա:Կանադացի կինոդերասանուհիներ